Leerders afdeling, Hier volg die nuus - 01, By OpenStax | Jobilize.com
Verdeel in groepe en bespreek die vrae.
Ek wil iets sê
My ma sê ek praat te veel -
Maar hoe dan nou gemaak?
Daar's so baie woorde in my kop
En hul beland my in die sop.
Ek wil mos graag aan almal sê
Wat ek sien en doen en leer.
Wil hul dan nie alles hoor nie?
Stel hul nie in my belang nie!
Die woorde borrel in my kop
Want hul wil uit, ek kan nie help nie
Net Ouma sê: "Kom sit hier, ek sal luister
Na al die stories wat jy fluister".
Vrae om te bespreek
Wie praat so baie? Gee vir hom/haar 'n naam.
Wat wil hy/sy sê?
Hoekom dink julle wil ma nie luister nie?
Praat oor hoe hy/sy voel omdat niemand wil luister nie.
Het dit al ooit met julle gebeur?
Vertel hoe jy gevoel het.
Sê "ja" of "nee" - Dis belangrik om te LUISTER as iemand praat. Gee jou redes.
Wat het Ouma gedoen?
LU 1.3.2 LU 1.3.5 LU 1.3.6 LU 1.3.7
Dit is belangrik om te luister sodat jy met die persoon kan praat.
Lees wat sê hulle vir mekaar. Kleur die prentjies in as jy dink hulle het na mekaar geluister.
LU 1.3.2 LU 3.2.1
Ons luister ook na . . . . . . . . . .
Teken soveel dinge as wat jy kan waarna ons LUISTER.
Soek wat bymekaar pas.
Skryf die sinne oor. Begin met 'n hoofletter en eindig met 'n punt.
As die telefoon lui
na haar storie op die televisie.
Ek luister na die pragtige
na die nuus op die radio.
Ek hoor die
wil iemand met my praat.
Mamma luister en kyk
LU 4.7.1 LU 4.8 LU 5.4.1
1.3.5 rae oor ‘n mondelinge teks beantwoord;
1.3.7 oorsaak en gevolg in ‘n mondelinge teks bepaal.
4.7.1 skryframe vir verskillende soorte sinne en teksstrukture gebruik;